Neyðarstigi var lýst af almannavarnardeild Ríkislögreglustjóra í nótt eftir að þrjú snjóflóð féllu á skömmum tíma á tólfta tímanum á norðanverðum Vestfjörðum . Snjóflóðin féllu á Flateyri og í Súgandafirði . Hitt snjóflóðið féll úr Skollahvilft , likt og hið mannskæða snjóflóð sem féll á Flateyri fyrir aldarfjórðungi síðan . Nú beindu snjóflóðagarðar flóðinu frá bæjarstæðinu . Á vef RÚV segir að unglingsstúlkan hafi verið föst í snjóflóðinu í rúman hálftíma . Systkini hennar , fimm ára gömul stelpa og níu ára gamall drengur , komust út úr húsinu sem flóðið féll á ásamt móður sinni með því að klifra út um glugga . Auglýsing Stúlkan var flutt til Ísafjarðar með varðskipinu Þór ásamt aðstandendum sínum . Í stöðuskýrslu almannavarnardeildar kemur fram að síðarnefnda flóðið hafi fallið „ alla leið ofan í höfnina þar sem bátar slitnuðu frá og nokkrir sukku . Þá féll enn eitt flóðið úr norðanverðum Súgandafirði niður á Norðureyri og fram í sjó . Við það myndaðist flóðbylgja sem skall á höfninni og fjörunni á Suðureyri þar sem bátar slitnuðu frá og sjór flaut um næstu götur . Tjón liggur ekki fyrir . “ Engrar manneskju er saknað af svæðunum þar sem flóðin féllu . Því stendur ekki yfir leit af fólki á Flateyri . Björgunarsveitafólk kannaði aðstæður á Suðureyri eftir að flóðbylgjan skall þar á og fór í það að rýma hús samkvæmt tilmælum frá Veðurstofu . Varðskipið Þór sent á staðinn Á mbl.is kemur fram að samhæfingarstöðin í Skógarhlíð hafi verið virkjuð klukkan 23:56 í gærkvöldi , skömmu eftir að flóðin féllu , en samhæfing aðgerða fer fram í þar . Aðgerðastjórn á Ísafirði var virkjuð klukkan 23.44 . Í fyrstu voru björgunarsveitir á Suðureyri og Flateyri kallaðar út og stuttu síðar voru allar sveitir við Ísafjarðardjúp kallaðar út . Um 30 björgunarmenn voru svo sendir með varðskipinu Þór frá Ísafirði til Flateyrar ásamt lækni og sjúkraflutningamanni . Einnig mannaði björgunarsveitafólk lokunarpósta víða , þar sem lokað var vegna snjóflóðahættu . Þá var áhöfn þyrlu Landhelgisgæslunnar verið kölluð út og fór sömuleiðis vestur . Ger var ráð fyrir að tveir sjúkraflutningamenn frá Slökkviliði höfuðborgarsvæðisins farið með þyrlunni . Í stöðuskýrslu samhæfingarmiðstöðvar Almannavarna er einnig greint frá því að fjögur hús hafi verið rýmd á Suðureyri og íbúar í efstu húsum á Flateyri yfirgáfu sín heimili . Aldarfjórðungur frá mannskæðum flóðum Þann 26. október 1995 féll gríðarlegt snjófljóð á Flateyri með þeim afleiðingum að 20 manns létust . Í kjölfar þeirra hamfara voru reistir umfangsmiklir snjóflóðavarnargarðar fyrir ofan bæjarstæðið og stóðu þeir að mestu fyrir sínu í nótt . Það hefur einnig áður gerst , síðan að garðarnir voru reistir , að þeir hafi forðað stórslysi . Skömmu áður saman ár , nánar tiltekið 16. janúar 1995 , hafði annað snjóflóð fallið á Súðavík við vestanvert Ísafjarðardjúp . 14 manns létust í því flóði . Guðmundur Gunnarsson , bæjarstjóri Ísafjarðarbæjar , segir í stöðuuppfærslu að hjörtu landsmanna slái eins og í einum manni þessa stundina . „ Þau slá með Flateyringum og öllum þeim sem stóðu í ströngu í nótt . Bæði á Flateyri og Suðureyri . Ég vil koma á framfæri ólýsanlegu þakklæti til allra þeirra sem komu að aðgerðum í nótt og sáu til þess að ekki fór verr . Á Flateyri búa hetjur og þar eigum við björgunarsveit sem engin lýsingarorð ná yfir . Þeirra afrek fæst seint fullþakkað . Veður er enn vont og skilyrði erfið . Ég hef þó , í alla nótt , fengið að fylgjast með okkar frábæra fólk sem stendur vaktina og sér til þess að fyllsta öryggis sé gætt . Við erum í góðum höndum . Þessir atburðir vekja upp sterkar tilfinningar . Það er skiljanlegt . Nú reynir á samtakamáttinn og samheldnina sem gerir okkur Vestfirðinga að því sem við erum . Sendum hlýja strauma . Það skiptir máli . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .